BYDELSRÅD

Bystyret vedtok i sitt møte 23. november 2022 at det etableres et 3-årig prøveprosjekt for etablering av 10 bydelsråd i kommunen. Dersom de faktiske forhold tilsier det, kan kulturdirektøren øke det maksimale antallet utover 10.

Bydelsrådene skal bl.a.gi uttalelser og også innhente opplysninger i kommunen for å videreutvikle bydelen til beste for alle innbyggerne. Rådet kan også komme med egne innspill eller være pådriver for velforeninger og andre grupper overfor alle kommunens enheter.

Kommunen innarbeider rutiner for å sende ut nødvendig dokumenter til bydelsrådene når det skal innhentes høringer/uttalelser, inkl. oppstart avplanarbeid og offentlig ettersyn.

Bystyret har vedtatt forslag til hvilke vedtekter som skal legges til grunn for arbeidet. Videre er det et uttrykt ønske om en bredest mulig sammensetning av rådet – aldersmessig, kjønnsfordeling, velforeningsdeltagelse, menigheter og andre organisasjoner. Rådet skal også representere hele bydelen (geografisk). Elevrådene på skolene i bydelen samordner seg og oppnevner sammen 1medlem med fulle rettigheter, samt 1 varamedlem med møte og talerett tilbydelsrådet.

Bydelsrådenes styremøter og årsmøter skal være åpne og avholdes på offentlig og

nøytral grunn. Kommunen stiller egnede lokaler til disposisjon.

Bystyret kan ved vedtak avslutte ordningen med bydelsråd.

Vedtekter og vedtektsendringer godkjennes pt. av demokratienheten.

**VEDTEKTER FOR SØGNE BYDELSRÅD ETABLERT MAI 2023**

**§1 Foreningens navn**

 Søgne bydelsråd, Kristiansand kommune

**§2 Geografisk område**

Bydel Søgne (gamle Søgne kommune)

**§3 Formål**

Søgne bydelsråd skal jobbe for en positiv og balansert utvikling av bydelen med fokus på menneskene som bor her, går på skole eller driver næringsvirksomhet i bydelen. Bydelsrådet skal jobbe for en best mulig livskvalitet for bydelens innbyggere i alle aldre.

**§4 Organisasjonsform**

Søgne bydelsråd er en frittstående, partipolitisk uavhengig organisasjon som ledes av et styre som sammensatt av valgte representanter fra bydelen. Styret kan oppnevne tidsbegrensede arbeidsgrupper samt engasjere enkeltpersoner for å arbeide med fagområder eller enkeltsaker som krever ekstra ressurser. Arbeidsgruppene rapporterer til styret hvis ikke årsmøtet har bestemt noe annet. NN bydelsråd kan samarbeide med andre foreninger eller institusjoner i saker av felles interesse.

NN bydelsråd er selveiende. Dvs. at ingen kan disponere foreningens formue, ha krav på utdeling av overskudd eller hefte for gjeld.

**§5 Oppgaver**

Søgne Bydelsråd skal:

* ha særlig fokus på helhet og sammenheng i samfunnsutviklingen, og skal bidra til å styrke lokale aktørers mulighet til å påvirke denne.
* legge til rette for at innbyggere, lag og foreninger og andre lokale aktører får mulighet til å ta del i, og medansvar for, saker som angår bydelen.
* være høringsinstans i saker/planer som angår bydelen
* få innsyn og medvirkning i kommunens planprosesser i bydelen. Det gjelder hele kommunens virksomhet
* ha en rådgivende og interessehevende funksjon
* utvikle og styrke samarbeid og dialog med:
* Lokalt innbyggertorg/bibliotek
* Lokal frivillighetssentral
* Lokale velforeninger
* Lag og foreninger med lokale tilhørighet
* Skoler og barnehager i området, herunder foreldreutvalg, samarbeidsutvalg og elevråd.

**§6 Medlemmer**

Alle husstander i bydelen er medlemmer og har stemmerett på årsmøtet.

**§7 Kontingent**

For å ivareta behovet for åpen deltakelse, kan det ikke stilles krav om medlemskontingent

**§8 Årsmøte**

Årsmøtet, som holdes innen utgangen av april hvert år, er foreningens høyeste myndighet. Årsmøtet er vedtaksført med det antall stemmeberettigede medlemmer som møter.

Årsmøtet innkalles av styret med minst fire ukers varsel. Varselet skal inneholde frist for innsending av forslag til styret angående saker som ønskes behandlet å årsmøtet. Sakspapirer og valgkomiteens innstilling skal være tilgjengelig for medlemmene minst én uke før årsmøtet. Årsmøtet kan ikke behandle forslag som ikke er oppført på sakslisten. Møtene skal være åpne og avholdes på nøytral og offentlig grunn.

**§9 Årsmøtets oppgaver**

Årsmøte skal velge:

* møteleder
* protokollfører
* 2 personer til å undertegne protokollen sammen med protokollfører
* Tellekorps (2 personer) hvis nødvendig

Årsmøte behandler følgende saker:

* årsmelding fra styret
* regnskap og revisorberetning
* innkomne saker
* vedtekter og vedtektsendringer
* fastsettelse av medlemskontingent
* budsjett
* velge styreleder
* velge styremedlemmer med varamedlemmer
* velge revisor
* velge valgkomite på tre medlemmer, hvorav en leder

Det føres protokoll over forhandlingene

**§ 10 Ekstraordinære årsmøter**

Ekstraordinært årsmøte avholdes når styret eller minst 1/3 av de stemmeberettigede medlemmene som er tilstede krever det. Styret innkaller på samme måte som til ordinært årsmøte med minimum 14 dagers varsel.

Ekstraordinært årsmøte kan bare behandle og ta avgjørelse i de saker som er kunngjort i innkallingen.

**§11 Styret**

Styret er Søgne bydelsråds høysete myndighet mellom årsmøtene. Styret består av 5 – 11 medlemmer og 2 – 3 varamedlemmer. Styret skal representere hele bydelen, og ha en bredest mulig fordeling av alder og kjønn. Medlemmene kan være fra bydelens velforeninger, frivillige organisasjoner, tros- og livssynssamfunn, idrettslag mm., men kan også være enkeltpersoner med engasjement for bydelen.

2 av medlemmene skal være ungdommer. Elevrådene i bydelens ungdomsskoler samordner seg og oppnevner 1 medlem med fulle rettigheter og 1 varamedlem med møte og talerett. Disse velges for et år av gangen.

Styrets møtedatoer, innkallinger og møtereferater skal legges ut på kommunens hjemmeside, samt på egne sider hvis dette er opprettet. Styremøter skal være åpne, men kun styremedlemmer og inviterte har taleret. Møtene skal avholdes på nøytral og offentlig grunn.

**§12 Signaturrett**

Styrets leder og ett styremedlem, tegner sammen for Søgne bydelsråd

**§13 Vedtektsendring**

Endringer av disse vedtektene kan bare gjøres på ordinært eller ekstraordinært årsmøte etter å ha vært på sakslisten, og det kreves 2/3 flertall av de avgitte stemmene.

**§14 Oppløsning**

Oppløsning av foreningen kan bare behandles på årsmøte, og krever 2/3 flertall. Dersom ikke årsmøtet velger et avviklingsstyre, skal det sittende styret forestå avviklingen.

Bydelsrådets midler skal etter oppløsning og gjeldsavleggelse tilfalle det årsmøte bestemmer etter forslag fra styret i bydelsrådet.